جمهورباشقانی رجب طیب اردوغانین باشقانلیغینداکی یوکسک عسگری شورا عضولری، باشکند آنکارادا تۆرکیه جمهوریتینین قوروجوسو مصطفی کمال آتاتۆرکون مقبره‌سینین یئرلشدیگی آنیدقبره گئتدی.
اردوغان، بورادا آنیدقبیر اؤزل دفترینی ایمضالایاراق بئله یازدی:
"عزیز آتاتۆرک، شورا عضولری اولاراق ۲۰۲۲.جی ایل توپلانتیسی موناسیبتی ایله سیزین حضورونداییق. ذات عالینیزی و قهر‌مان شهیدلریمیزی رحمتله یاد ائدیر، شورا توپلانتیمیزین خئیرلی اولماسینی دیله‌ییرم. بیزلره امانتینیز اولان تۆرکیه جمهوریتی، ایستی چاتیشمالارین یاشاندیغی حساس بیر دؤنمده اؤز بؤلگه‌سینین ثابتلیک و گۆون تمثالی اولاراق یوکسلیشینی داوام ائتدیریر.
قهر‌مان اوردوموز وظیفه بیلینجی، دیسیپلینی، هر ساحه‌ده گئتدیکجه آرتان چکیندیریجیلیگی و دموکراتیک پرینسیپلره صداقتی ایله خالقیمیزا گۆون آشیلاماقدادیر. ترورلا مباریزه‌دن سرحد اؤته‌سی عملیاتلارا قدر موختلیف جبهه‌لرده الده ائدیله‌ن اوستون باشاریلار تۆرک سلاحلی گوجلرینین گوجونو، تاثیرینی و قابلیتلرینی آچیق شکیلده اورتایا قویماقدادیر. روحون شاد اولسون".
